Lav et referat af nedenstående tekst:

Tekst:
Juli har ikke budt på det mest overbevisende sommervejr i Nordjylland endnu - faktisk har måneden mest af alt været vanlig lunken og lettere kedelig og ikke i nærheden af rigtig sommerlig. Men i den kommende uge bliver der lavet om på dén tendens. For her venter ifølge Peter Tanev og TV2 Vejret helt pæne takter. Efter en mandag med strid blæst og mulighed for byger vil tirsdag byde på masser af solskin, mindre vind og pæne temperaturer omkring de 20 grader. Efterhånden er også badevandet, især i Limfjorden, ved at have en varme, så man kan springe i uanset lufttemperaturen. Men onsdag bliver den helt flotte dag i uge 29. Her vil vinden stort set lægge sig, når et højtryk for alvor nærmer sig, og termometeret kan nemt snige sig helt op på 25 grader. Så der bliver rig mulighed for at finde både shorts og badetøj frem. Torsdag og fredag ser mere ustadige ud. Byger kan komme ind over, nogle af dem ganske kraftige, og der vil være risiko for torden. Men indtil videre ser det ud til, at varmen bliver hængende.

Referat:
Onsdag bliver det for alvor sommer i Nordjylland med 25 grader - og varmen bliver hængende resten af ugen.